ડૉ. કાદરીના જાહેર ખિતાબમાં જંગી મેદની ઉમટવાની હોવાથી કાયદો અને વ્યવસ્થ જળવાઈ રહે એ માટે પોલીસ તંત્ર દ્વારા બુધવારે સવારથી જ બંદોબસ્ત ગોઠવી દેવાયો હતો. પશ્ચિમ કચ્છના ઇન્ચાર્જ એસપી ચિરાગ કોરડિયાની તેમજ પ્રોબેશનરી આઇપીએસ અધિકારીની સીધી દેખરેખ હેઠળ ભુજના ડીવાયએસપી ડી.આર. અગ્રાવતના માર્ગદર્શન હેઠળ પૂર્વ અને પશ્ચિમ કચ્છ પોલીસના કુલ મળીને ચાર ઇન્સપેક્ટર, ૨૦ સબ-ઇન્સપેક્ટર તેમજ કોન્સ્ટેબલો મળીને કુલ ૧૫૦ પોલીસમેન મોડી રાત સુધી ખડેપગે રહ્યા હતા. ઉપરાંત એસઆરપીના જવાનો પણ બંદોબસ્તમાં મૂકાયા હતા. કોઇ અજૂગતી ઘટના બનવા પામી નહોતી.